เเม่ของดิฉันนอนไม่หลับจึงให้กินยา sertraline 50 mg เเม่ดิฉันจึงสามารถนอนได้ ต่อมาอีกโรงพยาบาลให้ยา prenarpil 2 mg มาทานร่วมกันกับยาตัวเดิมพอเเม่ดิฉันได้ทานยาตัวใหม่ก่อนนอนเพื่อรักษาอาการเเพนิคเเม่ก็เริ่มมีอาการนอนไม่ค่อยหลับจึงปรับมาเป็นทานตอนเช้าเเม่ก็นอนไม่ค่อยหลับเหมือนเดิมตอนนี้เเม่ของดิฉันเหนื่อย เพลียจากการนอนไม่หลับเป็นอย่างมาก ดิฉันควรทำอย่างไรคะ
สวัสดีค่ะภาวะนอนไม่หลับนั้นสามารถเกิดได้กับคนทุกวัย สาเหตุแตกต่างกันไป มีทั้งสาเหตุทางกายเช่นมีความเจ็บป่วย ไอมาก แน่นอก จึงนอนไม่หลับ หรือรับประทานชา กาแฟระหว่างวันมากเกินไปทำให้มีการตื่นตัวของระบบประสาท หรือเป็นสาเหตุทางใจเช่นความเครียด ความวิตกกังวลกับชีวิต โรคแพนิค โรคซึมเศร้าซึ่งควรหาสาเหตุทางกายก่อนว่าไม่มี แต่หากมีอาการแพนิคเช่นตื่นตระหนกตกใจกับเหตุการณ์ใดๆชัดเจน ก็อาจจะเป็นสาเหตุทางจิตใจก็ได้เช่นกันในเบื้องต้น ควรลองปรับพฤติกรรมการนอน โดยควบคุมปัจจัยที่ทำให้เกิดความเครียด ความกังวล งดการดื่มชา กาแฟระหว่างวัน ไม่นอนกลางวัน พยายามทำใจให้สงบในช่วงที่ต้องเข้านอน ไม่ทำเรื่องตื่นเต้นหรือหวาดเสียวก่อนนอน หากนอนไม่หลับกลางดึก อาจตื่นมาทำอะไรที่ทำให้จิตใจสงบเช่นฟังเพลงเบาๆ นั่งสมาธิ ก่อนจะค่อยเข้านอนใหม่อีกครั้งหากยังมีปัญหาเรื่องการนอน ควรไปพบแพทย์หรือจิตแพทย์เพื่อประเมินและรับยาอย่างเหมาะสม ยาทีใช้ในการช่วยนอนเป็นกลุ่มยากดระบบประสาทนั้นมีหลายกลุ่ม หลายประเภท ซึ่งควรใช้ภายใต้การดูแลของแพทย์